CELEX: 32006R0430
Language: lv
Date: 2006-03-15 00:00:00
Title: Komisijas Regula (EK) Nr. 430/2006 ( 2006. gada 15. marts ), ar ko apstiprina darbības, ko veic Senegālā, lai pirms svaigu augļu un dārzeņu ievešanas Eiropas Kopienā pārbaudītu to atbilstību attiecīgajiem tirdzniecības standartiem

16.3.2006   
            
            
               LV
            
            
               Eiropas Savienības Oficiālais Vēstnesis
            
            
               L 79/7
            
         
      KOMISIJAS REGULA (EK) Nr. 430/2006
   (2006. gada 15. marts),
   ar ko apstiprina darbības, ko veic Senegālā, lai pirms svaigu augļu un dārzeņu ievešanas Eiropas Kopienā pārbaudītu to atbilstību attiecīgajiem tirdzniecības standartiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1), un jo īpaši tās 10. pantu,
   tā kā:
   
               (1)
            
            
               7. pantā Komisijas 2001. gada 12. jūnija Regulā (EK) Nr. 1148/2001 par atbilstības pārbaudēm attiecībā uz tirdzniecības standartiem, ko piemēro svaigiem augļiem un dārzeņiem (2), ir paredzēti apstiprināšanas nosacījumi atbilstības pārbaudēm, ko veic dažas trešās valstis, kuras to pieprasa pirms ievešanas Kopienā.
            
         
               (2)
            
            
               Senegālas iestādes nosūtīja Komisijai pieprasījumu apstiprināt tās kontroles darbības, kas veiktas Senegālas Lauksaimniecības un ūdens resursu ministrijas augu aizsardzības departamenta uzraudzībā. Iesniegtajā lūgumā ir norādīts, ka iepriekš minētajam departamentam ir pārbaužu veikšanai nepieciešamais personāls, aprīkojums un iekārtas, ka tas izmanto metodes, kas ir līdzvērtīgas regulas (EK) Nr. 1148/2001 9. pantā minētajām metodēm, un ka no Senegālas uz Kopienu eksportētie svaigie augļi un dārzeņi atbilst Kopienas tirdzniecības standartiem.
            
         
               (3)
            
            
               Komisijai nosūtītā dalībvalstu informācija liecina, ka laika posmā no 1991. gada līdz 2005. gadam svaigu augļu un dārzeņu imports no Senegālas neatbilda tirdzniecības standartiem tikai ļoti retos gadījumos.
            
         
               (4)
            
            
               Tādēļ Senegālas veiktās atbilstības pārbaudes ir jāapstiprina no dienas, kad izveido administratīvās sadarbības procedūru, kas noteikta Regulas (EK) Nr. 1148/2001 7. panta 8. punktā.
            
         
               (5)
            
            
               Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Ar šo saskaņā ar Regulas (EK) Nr. 1148/2001 7. pantu apstiprina tās svaigiem augļiem un dārzeņiem piemērojamās atbilstības pārbaudes attiecībā uz tirdzniecības standartiem, kuras Senegāla ir veikusi pirms to ieviešanas Kopienā.
   2. pants
   Sīkāki dati par Regulas (EK) Nr. 1148/2001 7. panta 2. punktā otrajā daļā noteiktajām oficiālajām iestādēm un inspekcijas iestādēm Senegālā ir norādīti šīs regulas I pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Tā stājas spēkā dienā, kad regulas (EK) Nr. 1148/2001 7. panta 8. punktā noteikto paziņojumu par administratīvās sadarbības izveidi starp Kopienu un Senegālu publicē Eiropas Savienības Oficiālā Vēstneša C sērijā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 15. martā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.).
   
      (2)  OV L 156, 13.6.2001., 9. lpp. Regulā jaunākie grozījumi izdarīti ar Regulu (EK) Nr. 408/2003 (OV L 62, 6.3.2003., 8. lpp.).
   
      PIELIKUMS
      Regulas (EK) Nr. 1148/2001 7. panta 2. punktā minētā oficiālā iestāde:
      
                  
                     Ministère de l’agriculture et de l’hydraulique
                  
               
            
                  
                     Direction de la protection des végétaux
                  
               
            
                  
                     BP 20054 Thiaroye Dakar
                  
               
            
                  
                     Senegal
                  
               
            
                  Tālr.: (221) 834 03 97
               
            
                  Fakss: (221) 834 28 54/834 42 90
               
            
                  E-pasts: almhanne@hotmail.com
               
            
                  almhanne@yahoo.fr
               
            Regulas (EK) Nr. 1148/2001 7. panta 2. punktā minētā inspekcijas iestāde:
      
                  
                     Ministère de l’agriculture et de l’hydraulique
                  
               
            
                  
                     Direction de la protection des végétaux
                  
               
            
                  
                     Bureau qualité de la division législation et contrôle phytosanitaire
                  
               
            
                  Tālr.: (221) 834 03 97
               
            
                  Fakss: (221) 834 28 54
               
            
                  E-pasts: dpv1@sentoo.sn
               
            
                  almhanne@yahoo.fr